62020CO0717_INF
Domstolens kendelse (Ottende Afdeling) af 6. juli 2021 –Karpeta-Kovalyova mod Kommissionen
(Sag C-717/20 P)
»Appel – artikel 181 i Domstolens procesreglement – personalesag – kontraktansatte – ægtefælle til en græsk diplomat, der har været bosiddende i Bruxelles inden ansættelsen – definition af rekrutteringssted og midtpunkt for livsinteresser – afslag på at tildele sagsøgeren udlandstillæg og de tilhørende fordele – appel åbenbart ugrundet«
1.
Tjenestemænd – aflønning – udlandstillæg – betingelser for tildeling – ingen varig bopæl eller udøvelse af hovederhverv i den medlemsstat, hvor tjenestestedet er beliggende, i referenceperioden – begrebet bopæl på varig måde – sporadisk og kortvarigt fravær fra nævnte stat – omstændighed, som ikke berører bopælens varige karakter – ophold som studerende – ikke-afgørende omstændighed
[Tjenestemandsvedtægten, bilag VII, art. 4, stk. 1, litra a)]
(jf. præmis 3-5, 20 og 21)
2.
Tjenestemænd – aflønning – udlandstillæg – betingelser for tildeling – tjeneste for en anden stat eller en international organisation – begreb – tjeneste, som den berørte tjenestemands ægtefælle har udført ved en diplomatisk mission – ikke omfattet
[Tjenestemandsvedtægten, bilag VII, art. 4, stk. 1, litra a)]
(jf. præmis 11 og 12)
Konklusion
1)
Appellen forkastes som åbenbart ugrundet.
2)
Marina Karpeta-Kovalyova betaler sagsomkostningerne.